แนวโน้มดัชนีเช้านี้ลุ้นแรงซื้อดันไปต่อแตะ 1 พันจุด
นักวิเคราะห์ฯคาดตลาดหุ้นไทยเช้านี้น่าจะมีแรงซื้อต่อเนื่องจากวานนี้ ลุ้นแตะ 1 พันจุด  แต่ระหว่างทางอาจมีแรงขายทำกำไรออกมาบ้าง
29 พ.ย. 2554

นักวิเคราะห์ฯคาดตลาดหุ้นไทยเช้านี้น่าจะมีแรงซื้อต่อเนื่องจากวานนี้ ลุ้นแตะ 1 พันจุด  แต่ระหว่างทางอาจมีแรงขายทำกำไรออกมาบ้าง 
นายเจริญ เอี่ยมพัฒนธรรม ผู้อำนวยการฝ่ายวิเคราะห์ บล.เคที ซีมิโก้ กล่าวว่า ตลาดหุ้นไทยเช้านี้น่าจะรีบาวด์ได้ต่อเนื่องจากวานนี้ที่ดัชนีปรับเพิ่มขึ้นจากข่าวดีฟากยุโรปและสหรัฐ เชื่อว่าวันนี้ยังคงมีแรงซื้อเข้ามาจากการเก็งกำไรเรื่องข่าวต่างๆ และการประชุมสุดยอดผู้นำสหภาพยุโรปที่จะมีขึ้นวันนี้ แต่อย่างไรก็ตาม ระหว่างทางอาจมีแรงขายทำกำไรออกมาบ้าง
สำหรับตลาดหุ้นในภูมิภาคเช้านี้อย่างฮั่งเส็งเปิดมาเป็นบวกและย่อตัวลงบ้างจากแรงขายระหว่างทาง ดังนั้นคาดว่าตลาดหุ้นไทยเป็นไปในทิศทางเดียวกัน แนะนำให้นักลงทุนดูจังหวะ หากดัชนีแตะ 1,000 จุด ให้ขายทำกำไรออกมาก่อน
กรอบการลงทุนวันนี้ให้แนวรับที่ 970 จุด แนวต้านที่ 1,000 จุด